text: Annað tapið í fimm dagar hjá HB var veruleiki tá góðir 90 minuttir vórðu leiktir í Gundadali. Víkingur tevjar nú triðja plássið.
text: #000001
text: Tvey tap í fimm dagar. Tað er veruleikin hjá tveimum reyðu og svørtu í Gundadali, sum á heimavølli í kvøld taptu 2-1 móti Víkingi.
text: #000002
text: Og við sigrinum hjá Víkingi í kvøld nærkast liðið úr Eysturkommunu av álvara HB á triðja plássið. Víkingur hevur eftir dystin í dag 45 stig á fjórða plássið meðan HB hevur 47 stig á triðja plássið.
text: #000003
text: Tætt var millum tey bæði málini hjá Víkingi, sum bæði komu í fyrra hálvleiki. Í 27. minutti legði Poul Kallsberg Víking á odda 1-0, og lítla løtu seinni, í 32. minutti økti Sølvi Vatnhamar til 2-0.
text: #000004
text: Álopsspælið hjá HB var einki at reypa av, og víkingaverjan megnaði at syrgja fyri, at havnarmenn ikki fingu mál fyrr enn í allar seinasta álopinum. Tað var Tróndur Jensen, sum fekk minka um munin. Nøkur sekund aftaná bríkslaði dómarin fyri, at dysturin var liðugur. Úrslitið gjørdist 2-1 til Víking.
text: #000005
text: Hesir báðir ósigrarnir hjá HB umframt javnleikurin hjá KÍ í gjár koma væl við hjá B36, sum á øðrum plássið hevur 52 stig. KÍ hevur 56 stig, men spælt ein dyst færri.
text: #000006
text: EB/Streymur hevur tryggjað sær sætið í deildini
  Dreymahøgg hjá Daniel - Hørður sigraði
  Venjingarlega fyri landsliðnum og skeið fyri venjarum um vikuskiftið
  Kári á Høvdanum takkar fyri seg á altjóða pallinum
text: #000010